Suresh 80 Views working
21 శాతం ఉద్యోగులకు కొరవడిన భద్రత నైపుణ్యం
న్యూఢిల్లీ,సెప్టెంబరు 18: నైపుణ్యాల కొరత వల్ల వచ్చే 2022 సంవత్సరం నాటికి 21 శాతం మంది ఉద్యోగులకు భద్రత కొరవడనున్నట్లు ఫిక్కి తాజా నివేదికలో పేర్కొంది.దేశంలో భవిష్య ఉద్యోగాల భద్రత అనేఅంశంపై నిర్వ హించిన అధ్యయనంలో ఈ షాకింగ్‌ విషయా లను వెల్లడించింది.132 పేజీల రిపోర్టును వెల్లడించింది.దేశంలో జనాభాపరమైన మార్పులు, ప్రపంచీకరణ,భారతీయ పరిశ్రమల ఆధునిక సాంకేతికీకరణ లాంటి వివిధ అంశాలపై ఇది ఆధారపడి ఉంటుందని రిపోర్ట్‌ చేసింది. నైపు ణ్యాల ఆధారిత విద్య అవసరాన్ని నొక్కి చెప్పడంతో పాటు ప్రభుత్వ సంస్థలు, విద్యా సంస్థలు ఇతర పరిశ్రమలు ప్రారంభ దశలోనే ఈ సమస్యకు పరిష్కారానికి మార్గాలు అన్వేషిం చాలని ఫిక్కి సూచించింది.
నివేదిక ప్రకారం 2022 నాటికి ముఖ్యంగా ఐటి రంగంలో నిపుణులు అత్యధిక ముప్పు ఎదుర్కొంటారని నివేదికలో వివరించింది.ఈ నేపథ్యంలో ఇక్కడ నైపుణ్యాల ఆవశ్యకత చాలా ఉందని పేర్కొంది.
2022 నాటికి 20-30 శాతం ఐటి రంగ నిపుణులు తమ ఉద్యోగాన్ని కోల్పోయే ప్రమా దంలో పడనున్నారని అంచనా వేసింది.అలాగే వీఎఫ్‌ఎక్స్‌ గ్రాఫిక్స్‌, వైర్‌లెస్‌ నెట్‌వర్క్‌, నిపు ణులు, డేటాఎనలిస్టులు, యాండ్రా యిడ్‌ డెవలపర్స్‌ తదితర కేటగిరీల్లో భవిష్యత్తు ఉద్యోగాలుంటాయిని తెలిపింది. అలాగే వస్త్ర, ఆటో మొబైల్‌, రిటైల్‌ వంటి రంగాలు కూడా వేగంగా మారతాయని తెలిపింది.ప్రపంచంలో ఆన్‌లైన్‌ ఉద్యోగాల్లో 24 శాతంతో భారీ స్థానాన్ని ఆక్రమించిన భారత్‌లో ఉద్యోగాల కల్పనలో రాబోయే సంవత్సరాల్లో ఆన్‌లైన్‌ ఎక్స్‌పోనెన్షి యల్‌ టెక్నాలజి రంగంలో అగ్రభాగంలోనూ, టెక్నాలజీ ఎగ్రిగేటర్‌ మోడల్‌ ఉబెర్‌ లాంటివి కీలక రంగంగా ఉంటుందని తెలిపింది.అంతే కాదు ప్రభుత్వం,విధాన రూపకర్తలు రెండు, మూడు సంవ్సరాల కాలాన్ని ఉపయోగించు కోవాలని ఈ నివేదిక సిఫార్స్‌చేసింది.జనరల్‌ టెక్నికల్‌, వృత్తిపరమైన విద్యా వ్యవస్థలో విప్ల వాత్మకమైన సంస్కరణలు తీసుకురావాలని, ఎక్స్‌లెన్స్‌ కేంద్రాలను ఏర్పాటు చేయాలని పరిశ్రమలు వివిధ స్థాయిలలో ఉద్యోగుల శిక్షణ కార్యక్రమాలతో పాటు డిజిటల్‌ ఎకానమీపద్దతులను అలవర్చు కోవాలని కోరింది